Document ID: 31997D0869

Komisjoni otsus,
11. detsember 1997,
millega muudetakse otsust 97/467/EÜ nende kolmandates riikides asuvate ettevõtete ajutiste loetelude koostamise kohta, millest liikmesriigid lubavad importida küülikuliha ja tehistingimustes peetavate ulukite liha
(EMPs kohaldatav tekst)
(97/869/EÜ)
EUROOPA ÜHENDUSTE KOMISJON
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud nõukogu otsusega 97/34/EÜ, [2] eriti selle artikli 2 lõiget 4,
ning arvestades, et:
komisjoni otsuses 97/467/EÜ [3] koostatakse küülikuliha ja tehistingimustes peetavate ulukite liha tootvate ettevõtete ajutised loetelud;
peetakse läbirääkimisi, et sõlmida Ameerika Ühendriikidega kariloomade ja loomsete saadustega kauplemise kontekstis rahva tervise kaitsmiseks tervishoiumeetmeid käsitlev leping;
Ameerika Ühendriigid on saatnud loetelu küülikuliha ja tehistingimustes peetavate ulukite liha tootvatest ettevõtetest, mille puhul vastutavad asutused tõendavad, et ettevõtted vastavad ühenduse eeskirjadele;
Argentina ja Kanada on saatnud loetelu küülikuliha ja tehistingimustes peetavate ulukite liha tootvatest ettevõtetest, mille puhul vastutavad asutused tõendavad, et ettevõtted vastavad ühenduse eeskirjadele;
seega on võimalik koostada küülikuliha ja tehistingimustes peetavate ulukite liha toovate Ameerika Ühendriikide, Argentina ja Kanada ettevõtete ajutised loetelud;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisa lisatakse otsuse 97/467/EÜ lisale.
Artikkel 2
Käesolevat otsust kohaldatakse alates 15. detsembrist 1997.
Artikkel 3
Käesolev otsus on adresseeritud liikmesriikidele.
Brüssel, 11. detsember 1997

Labels: 17
5
0
3
6